ประกาศกรมประมงประกาศกรมประมงเรื่องมาตรฐานด้านสุขอนามัยของเรือขนถ่ายสัตว์น้ำ และหลักเกณฑ์ในการออกหนังสือรับรองพ.ศ. ๒๕๕๙ อาศัยอำนาจตามความในมาตรา๙๘ แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้ข้อ๑ ในประกาศนี้มาตรฐานด้านสุขอนามัย หมายความว่ามาตรฐานด้านสุขอนามัยของเรือขนถ่ายสัตว์น้ำที่กรมประมงกำหนดแนบท้ายประกาศนี้เรือขนถ่ายสัตว์น้ำ หมายความว่าเรือที่ใช้เพื่อขนถ่ายหรือขนส่งสัตว์น้ำเป็นการเฉพาะ ทั้งนี้ไม่หมายความรวมถึงเรือบรรทุกตู้สินค้าหนังสือรับรอง หมายความว่า หนังสือที่กรมประมงออกให้เพื่อรับรองว่าเรือขนถ่ายสัตว์น้ำลำนั้นมีมาตรฐานด้านสุขอนามัยของเรือขนถ่ายสัตว์น้ำตามที่กรมประมงกำหนดผู้มีอำนาจลงนาม หมายความว่าผู้อำนวยการกองตรวจสอบคุณภาพสินค้าประมงหรือผู้อำนวยการศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำในพื้นที่รับผิดชอบผู้ตรวจสอบประเมิน หมายความว่านักวิชาการผลิตภัณฑ์อาหาร นักวิชาการประมง เจ้าพนักงานประมงสังกัดกองตรวจสอบคุณภาพสินค้าประมงศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สมุทรสาครศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สุราษฎร์ธานีศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สงขลาหรือสถาบันหรือบุคคลอื่นใดซึ่งอธิบดีกรมประมงมอบหมายให้ทำหน้าที่เป็นผู้ตรวจสอบประเมินข้อ๒ ผู้ใดประสงค์จะขอรับหนังสือรับรองให้ยื่นคำขอตามแบบท้ายประกาศนี้ พร้อมกับแนบเอกสารหลักฐาน ดังต่อไปนี้๒.๑กรณีเป็นบุคคลธรรมดา(๑)สำเนาบัตรประจำตัวประชาชน(๒)สำเนาทะเบียนบ้าน๒.๒กรณีเป็นนิติบุคคล(๑)สำเนาหนังสือรับรองการจดทะเบียนบริษัทหรือห้างหุ้นส่วนซึ่งมีอายุไม่เกิน ๙๐ วันนับแต่วันที่ออกหนังสือรับรอง(๒)สำเนาบัตรประจำตัวประชาชนและสำเนาทะเบียนบ้านของกรรมการผู้จัดการผู้มีอำนาจลงนามผูกพันบริษัทหรือของหุ้นส่วนผู้จัดการ หรือผู้แทนอื่นใดของนิติบุคคลนั้น แล้วแต่กรณี๒.๓สำเนาใบทะเบียนเรือไทย และสำเนาใบอนุญาตใช้เรือ๒.๔กรณีมอบอำนาจให้ผู้อื่นมายื่นคำขอหรือดำเนินการแทนบุคคลธรรมดาหรือนิติบุคคลให้แนบหนังสือมอบอำนาจมาพร้อมกับคำขอและสำเนาบัตรประจำตัวประชาชนของผู้มอบอำนาจและผู้รับมอบอำนาจ๒.๕แผนที่แสดงท่าขึ้นสัตว์น้ำของเรือขนถ่ายสัตว์น้ำข้อ๓ ผู้ยื่นคำขอตามประกาศนี้ต้องมีคุณสมบัติดังต่อไปนี้๓.๑ต้องเป็นเจ้าของเรือไทย หรือผู้รับมอบอำนาจ๓.๒ในกรณีผู้ยื่นคำขอเคยถูกเพิกถอนหนังสือรับรองตามข้อ ๑๒จะยื่นคำขอหนังสือรับรองได้อีกเมื่อได้ปรับปรุงแก้ไขให้เป็นไปตามมาตรฐานด้านสุขอนามัยของเรือขนถ่ายสัตว์น้ำแนบท้ายประกาศนี้ข้อ๔ สถานที่ในการยื่นคำขอ๔.๑ในกรณีที่เรือขนถ่ายสัตว์น้ำมีท่าเทียบเรือประจำอยู่ในเขตพื้นที่จังหวัดสมุทรสงครามสมุทรสาคร นครปฐม ราชบุรี เพชรบุรี กาญจนบุรี และประจวบคีรีขันธ์ให้ยื่นคำขอต่อพนักงานเจ้าหน้าที่ ณศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สมุทรสาคร๔.๒ในกรณีที่เรือขนถ่ายสัตว์น้ำมีท่าเทียบเรือประจำอยู่ในเขตพื้นที่ภาคใต้ตอนบน ได้แก่จังหวัดชุมพร ระนอง พังงา กระบี่ ภูเก็ต สุราษฎร์ธานี และนครศรีธรรมราชให้ยื่นคำขอต่อพนักงานเจ้าหน้าที่ ณศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สุราษฎร์ธานี๔.๓ในกรณีที่เรือขนถ่ายสัตว์น้ำมีท่าเทียบเรือประจำอยู่ในเขตพื้นที่ภาคใต้ตอนล่าง ได้แก่จังหวัดพัทลุง สงขลา ตรัง สตูล ปัตตานี ยะลา และนราธิวาสให้ยื่นคำขอต่อพนักงานเจ้าหน้าที่ ณศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำ สงขลา๔.๔ในกรณีที่เรือขนถ่ายสัตว์น้ำมีท่าเทียบเรือประจำอยู่ท้องที่กรุงเทพมหานครหรือจังหวัดอื่นนอกจาก ๔.๑ - ๔.๓ ให้ยื่นคำขอต่อพนักงานเจ้าหน้าที่ ณ กองตรวจสอบคุณภาพสินค้าประมงกรมประมงข้อ๕ เมื่อพนักงานเจ้าหน้าที่ได้รับคำขอแล้วให้ตรวจสอบความถูกต้องครบถ้วนของคำขอและเอกสารหลักฐานตามคำขอนั้นและให้ดำเนินการดังนี้๕.๑หากเห็นว่าไม่ถูกต้องครบถ้วนให้คืนคำขอกับเอกสารหลักฐานและแจ้งให้ผู้ยื่นคำขอทราบภายใน ๒ วันทำการนับแต่วันรับคำขอ เพื่อทำการแก้ไขให้ถูกต้องและยื่นใหม่ต่อไป โดยถือปฏิบัติตามพระราชบัญญัติวิธีปฏิบัติราชการทางปกครองพ.ศ. ๒๕๓๙๕.๒หากเห็นว่าถูกต้องครบถ้วนแล้ว ให้พนักงานเจ้าหน้าที่แจ้งกำหนดวันนัดตรวจเรือให้แก่ผู้ยื่นคำขอทราบภายใน๒ วันทำการนับแต่วันที่พนักงานเจ้าหน้าที่ได้รับคำขอถูกต้องครบถ้วนแล้วและให้แจ้งไปยังผู้ตรวจสอบประเมินเพื่อให้ผู้ตรวจสอบประเมินเข้าตรวจประเมินเรือขนถ่ายสัตว์น้ำนั้นข้อ๖ ให้ผู้ตรวจสอบประเมินเข้าตรวจประเมินเรือขนถ่ายสัตว์น้ำตามมาตรฐานด้านสุขอนามัยของเรือขนถ่ายสัตว์น้ำ ตามกำหนดวันและเวลาที่นัดหมายข้อ๗ ให้ผู้ตรวจสอบประเมินสรุปผลการตรวจประเมินและจัดทำรายงานผลการตรวจประเมินพร้อมทั้งเสนอความเห็นต่อผู้มีอำนาจลงนามเพื่อพิจารณาภายใน๓๐ วันทำการ นับแต่วันตรวจประเมินแล้วเสร็จกรณีผลการประเมินไม่เป็นไปตามมาตรฐานให้ผู้ตรวจสอบประเมินแจ้งให้ผู้ยื่นคำขอทราบถึงข้อบกพร่อง เพื่อให้แก้ไขภายใน ๕วันทำการ นับแต่วันพิจารณาแล้วเสร็จและนัดตรวจใหม่ภายในระยะเวลาที่ผู้ตรวจสอบประเมินกำหนดโดยถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙กรณีผลการประเมินเป็นไปตามมาตรฐานให้ผู้ตรวจสอบประเมินจัดทำหนังสือรับรองตามท้ายประกาศนี้ เสนอผู้มีอำนาจลงนามเพื่อลงนามในหนังสือรับรองหนังสือรับรองที่ออกให้ตามประกาศนี้ให้มีอายุ๒ ปี นับแต่วันออกหนังสือรับรองข้อ๘ กรมประมงอาจกำหนดเครื่องหมายหรือสัญลักษณ์ใดเพื่อติดไว้ที่เรือขนถ่ายสัตว์น้ำที่ได้รับการรับรองนั้นข้อ๙ ให้ผู้ตรวจสอบประเมินเข้าตรวจประเมินเรือขนถ่ายสัตว์น้ำที่ได้รับการรับรองอย่างน้อยปีละ๑ ครั้งเพื่อให้มั่นใจว่าเรือขนถ่ายสัตว์น้ำยังคงรักษาไว้ซึ่งมาตรฐานแนบท้ายประกาศนี้กรณีที่ผู้ตรวจสอบประเมินเข้าตรวจประเมินสถานประกอบการในปีที่หนังสือรับรองหมดอายุและผลการประเมินผ่านมาตรฐานให้ผู้ตรวจสอบประเมินเสนอผู้มีอำนาจลงนามต่ออายุหนังสือรับรองให้ใหม่โดยนับอายุของหนังสือรับรองต่อจากวันที่หมดอายุทั้งนี้ให้ถือว่าหนังสือรับรองฉบับเดิมยังคงมีผลใช้ได้ต่อไปจนกว่าจะได้รับหนังสือรับรองฉบับใหม่หรือได้รับแจ้งว่าไม่ต่ออายุให้ให้นำความในข้อ๖ ๗ และ ๘ มาใช้บังคับกับการต่ออายุหนังสือรับรองโดยอนุโลมเว้นแต่กรมประมงเห็นควรยกเว้นวิธีการหรือหลักเกณฑ์ในข้อใดเพื่อความสะดวกในการต่ออายุหนังสือรับรองข้อ๑๐ ผู้ได้รับหนังสือรับรองต้องปฏิบัติตามเงื่อนไขดังต่อไปนี้๑๐.๑ดูแลรักษาเรือขนถ่ายสัตว์น้ำให้เป็นไปตามมาตรฐานด้านสุขอนามัยของเรือขนถ่ายสัตว์น้ำแนบท้ายประกาศนี้๑๐.๒ยินยอมให้ผู้ตรวจสอบประเมินเข้าไปในเรือขนถ่ายสัตว์น้ำที่ได้รับหนังสือรับรองในระหว่างเวลาทำการของเรือขนถ่ายสัตว์น้ำเพื่อทำการตรวจประเมินเรือขนถ่ายสัตว์น้ำเพื่อรักษาไว้ซึ่งมาตรฐานของการรับรองตามประกาศนี้๑๐.๓อำนวยความสะดวกตามสมควรแก่ผู้ตรวจสอบประเมินในการติดตามตรวจสอบตามระยะเวลาที่กำหนด๑๐.๔ให้ข้อมูลและเอกสารเกี่ยวกับเรือขนถ่ายสัตว์น้ำที่ได้รับหนังสือรับรองเมื่อผู้ตรวจสอบประเมินร้องขอ๑๐.๕ปฏิบัติตามคำแนะนำของผู้ตรวจสอบประเมินข้อ๑๑ เมื่อผู้ตรวจสอบประเมินตรวจพบว่าผู้ได้รับหนังสือรับรองมิได้ปฏิบัติตามเกณฑ์มาตรฐานด้านสุขอนามัยของเรือขนถ่ายสัตว์น้ำแนบท้ายประกาศนี้ให้มีหนังสือแจ้งเตือนผู้นั้นให้ปรับปรุงแก้ไขให้ถูกต้องโดยอาจกำหนดระยะเวลาในการปรับปรุงแก้ไขตามที่เห็นสมควรก็ได้กรณีผู้ได้รับหนังสือรับรองไม่ปรับปรุงแก้ไขหรือปรับปรุงไม่เป็นไปตามมาตรฐานที่กำหนด ให้ผู้ตรวจสอบประเมินรายงานต่อผู้มีอำนาจลงนามเพื่อสั่งพักใช้หนังสือรับรองเป็นระยะเวลาไม่น้อยกว่า๓๐ วัน โดยให้ถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๑๒ ให้ผู้ตรวจสอบประเมินรายงานต่อผู้มีอำนาจลงนามเพื่อสั่งเพิกถอนหนังสือรับรองในกรณีดังต่อไปนี้๑๒.๑ผู้ได้รับหนังสือรับรองเคยถูกพักใช้หนังสือรับรองมาแล้ว ๑ ครั้ง และยังตรวจพบว่ามิได้ปฏิบัติตามเกณฑ์มาตรฐานด้านสุขอนามัยของเรือขนถ่ายสัตว์น้ำ๑๒.๒เมื่อเจ้าหน้าที่ตรวจพบภายหลังว่าเอกสารหลักฐานซึ่งผู้ได้รับหนังสือรับรองนำมายื่นตามประกาศนี้เป็นเอกสารปลอมทั้งนี้ให้ถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๑๓[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๖เมษายน พ.ศ. ๒๕๕๙อดิศร พร้อมเทพอธิบดีกรมประมง[เอกสารแนบท้าย]๑. มาตรฐานด้านสุขอนามัยของเรือขนถ่ายสัตว์น้ำ๒. แบบคำขอหนังสือรับรองมาตรฐานด้านสุขอนามัยของเรือขนถ่ายสัตว์น้ำ๓. หนังสือรับรองมาตรฐานด้านสุขอนามัยของเรือขนถ่ายสัตว์น้ำ(ดูข้อมูลจากภาพกฎหมาย)ปริยานุช/จัดทำ๑๓ พฤษภาคม๒๕๕๙วริญา/ตรวจ๒๓ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๐๗ ง/หน้า ๑๘/๑๑ พฤษภาคม ๒๕๕๙